« Ẓẓiɣ leǧnan s lxetyar »tanfalit-agi temmal-d d akken yextar taqcict yebɣa wul-is, d tin ukkud ara ikemmel dunnit-is. Awal « Leǧnan » d amkan neɣ lexla zeddigen, d tibḥirt anda teẓẓun madden kra yellan d imɣi. Ayen i d-yettuɣalen s lfayda fell-asen, akka i yeḥseb tameṭṭut ula d nettat d lɣella.« Lenwar » d nutni i yettcebiḥen leǧnan s wugar n leṣnafnsen.Izamulen-agi ɣur-sen i ikenna umedyaz tameṭṭut, tban-d tsugent n wegraw acku timetti taqbaylit ttcebbin tameṭṭut ɣer kra n tɣawsa yelhan. Arnu ɣer-s d win i tt-ikennan ɣer lfakya ẓiden «Laɛneb leḥmeṛ bu ɛemmar, d lxux».Akken icuba arriḥa-s ḥlawen ɣer «lɛamber, leḥbaq, lwerd».Yefka-as tugna n cbaḥa, acku tamuɣli tamezwarut n wergaz ɣer tmeṭṭut d ṣṣifa-s d cbaḥa-s.« S kra i d -ḍegren yilsawen » d affir i d-yemmalen anekcum lɣaci ger-asen, d nutni i d sebba n lefraq.« Ksan-as imeksawen » d affir i aɣ-d-yesfehmen akellax i as-kelxen wid ur neswi i tmeṭṭut-nni.